cyanic-selkie/wikianc huggingface dataset:
Dingle (Irland)
Fra steinalder til tidlig middelalder
Bronsealderen har etterlatt en rekke megalittiske monumenter i nærheten av Cloghane, rundt 90 steinkonstruksjoner som er datert fra 2500 f.Kr. Undersøkelser av pollen har vist at området har blitt brukt til intensivt jordbruk fra 1600 f.Kr. til begynnelsen av jernalderen. Sistnevnte periode fra 500 f.Kr. og med utsikt over landsbyen Camp, inngangsporten til Dinglehalvøya er bygdeborgen Cathair Con Rí. I området er det bevart rundt 30 levninger av klostersamfunn fra den kristne tiden fra 400-tallet e.Kr. Det består av ruiner av kirker, korsheller, hellige brønner, steinhus formet som bikuber (clochán), solskiver, og ogham-steiner. Det var fra slike utdanningssteder, fra 600-tallet og utover, at irske munker reiste rundt i Europa og konverterte folk til kristendommen.
Et stort antall steiner med innhogde Ogham-skrifter ble satt opp i en innhegning på 400- og 500-tallet e.Kr. ved Ballintaggart. Ogham-steiner er steiner hvor det ble risset inn korte merker på i grupper på mellom ett og fem hakk, slag eller diagonale linjer, vanligvis på kanten av steinen. Hver gruppe representerte en lyd på gammelirsk, og de er den eldste overlevende skriftlige formen av språket som fortsatt snakkes i dette området. Flere av steinene står der de ble reist, men en del er samlet inn og stilt ut i Músaem Chorca Dhuibhne (West Kerry Museum).
Middelalderen
Byen Dingle utviklet seg som en havn etter den normanniske invasjonen av Irland. Ved 1200-tallet ble flere varer eksportert gjennom Dingle enn Limerick, og i 1257 innførte en forordning fra kong Henrik III av England toll på havnens eksport. Ved 1300-tallet var import av vin en betydelig aktivitet. Den normanniske jarlen av Desmond, som hadde makten over området, påla en skatt på denne aktiviteten rundt 1329. Ved 1500-tallet var Dingle en av Irlands viktigste handelshavner, og eksporterte fisk og dyrehuder og importerte viner fra det europeiske kontinentet. Franske og spanske fiskeflåter brukte byen som base.
Forbindelsene til Spania var særskilt sterke, og i 1529 undertegnet den 11. jarlen av Desmond og ambassadøren til keiser Karl V av Det tysk-romerske rike en egen handelsavtale. Dingle var også en viktig havn for å stige ombord for pilegrimer som reise til helligdommen Santiago de Compostela i Spania. Sognekirken i Dingle ble gjenoppbygd på 1500-tallet under «spansk beskyttelse». I 1569 økte byens handel da den ble oppført som en av femten byer som skulle ha monopol på import av vin.
Opprør og befestet by
Mye av den militære aktiviteten i 1579–1580 utspilte seg på Dinglehalvøya. Den 17. juli 1579 brakte James FitzMaurice FitzGerald en liten flåte med skip til Dingle. Han kom i land og satte i gang det andre Desmond-opprøret, men skulle dø like etter i en mindre trefning med styrkene til en fetter. Flåten forlot byen etter tre dager, og deltok i beleiringen av Smerwick (Ard na Caithne) i 1580.
Innbyggerne i Dingle søkte i 1569 om et tilskudd for å bygge forsvarsmurer rundt byen. Tilskuddet ble ikke gitt ved den anledningen. Etter nederlaget til Desmond-opprøret, beordret dronning Elizabeth at et kongelig charter ble gitt for å innlemme byen som en borough, og for å tillate bygging av murer. Spor av disse bymurene kan fortsatt sees.
Selv om Elizabeth hadde til hensikt å gi et charter, ble dokumentet først innhentet i 1607. Den 2. mars samme år forseglet hennes etterfølger, Jakob I, charteret, selv om borough og dens bystyre allerede hadde eksistert i tjueto år. Lederen for bystyret var suverenen, og oppfylte rollen som en ordfører. Jurisdiksjonsområdet til bystyret var alt land og hav innenfor to irske mil fra sognekirken. Bydelen hadde også admiralitetsjurisdiksjon over Dingle, Ventry, Smerwick og Ballyferriter «så langt som en pil ville fly». Charteret opprettet også Dingle som en parlamentarisk borough, eller valgkrets, som valgte to medlemmer til Underhuset til det irske parlamentet.
Linindustri
Dingle led mye i den irske niårskrigen og den engelske borgerkrigen (krigene til de tre kongedømmene), og ble brent eller herjet ved en rekke anledninger. Byen begynte å komme seg på 1700-tallet, på grunn av innsatsen fra Fitzgerald-familien. Robert Fitzgerald importerte linfrø og i 1755 var det etablert en blomstrende linindustri, med tøy verdt 60 000 pund produsert årlig. Handelen kollapset etter den industrielle revolusjonen da produksjonen av bomull i kom i gang i England, og lin i Dingle var praktisk talt borte i 1837. Byen ble rammet av en kolerapest i 1849.
Attraksjoner
St.Marys kirke var en nygotisk kirke tegnet av J.J. McCarthy og O'Connell. Grunnsteinen ble lagt i 1862.
Det er mange muligheter til å høre irsk folkemusikk i byen, spesielt i turistsesongen om sommeren. Det er mange puber, kafeer og restauranter.
Det er flere kunstgallerier, keramikkverksted og krystallglassmester i byen.
Sport
Dingle har et kjent lag i gaelisk fotball som er litt forskjellig fra rugby. Laget er vanligvis med i flere cuper og har spillere som spiller på regionalt lag.
Transport
Dingle var tidligere endestasjon på en smalsporet jernbane fra Tralee. Jernbanestasjonen var den vestligste i Europa. Den åpnet 1. april 1891. Den stengte for passasjertrafikk 17. april 1939 og for godstrafikk 10. mars 1947.
Svinemør
Svinemør er en tradisjonsrik type grov mørpølse normalt laget av malt svinekjøtt, spekk, salt, krydder og løk.
Helene Tursten
Helene Tursten (født 1954 i Göteborg) er en svensk forfatter.
Helene Tursten er utdannet sykepleier og tannlege, men måtte på grunn av revmatisme slutte å arbeide. I stedet begynte hun å skrive kriminalromaner. Bøkene om kriminalinspektør Irene Huss ved Göteborg-politiet er oversatt til flere språk. Tursten er en av få samtidige svenske forfattere som er utgitt i USA, og Den krossade tanghästen var blant de mestselgende oversatte krimbøker utgitt i Tyskland.
Tursten er bosatt i Sunne i Värmland.
Glen Drover
Glen Drover (født 25. mai 1969 i Ottawa) er en kanadisk gitarist. I 1993 stiftet han power metal-bandet Eidolon med broren sin, Shawn Drover. Han og broren ble med i det amerikanske thrash metal-bandet Megadeth da bandet gjenoppstod i 2004, men han forlot bandet 13. januar 2008 for å fokusere på familien. Broren Shawn Forlot bandet i 2014. Glen Drover ble erstattet av Chris Broderick.
Drover har tidligere også vært gitarist i det danske heavy metal-bandet King Diamond.
Eric Allin Cornell
Eric Allin Cornell (født 19. desember 1961 i Palo Alto, California) er en amerikansk fysiker.
Cornell ble tildelt Nobelprisen i fysikk i 2001, sammen med tyskeren Wolfgang Ketterle og landsmannen Carl E. Wieman, for oppnåelsen av Bose-Einstein-kondensasjon i fortynnede gasser av alkaliatomer og for tidlige fundamentale studier av egenskapene til kondensater.
I 1924 gjorde den indiske fysikeren Bose viktige teoretiske beregninger på lyspartikler. Han sendte resultatene til Einstein, som utvidet teorien til en viss type atomer. Einstein forutså at dersom man kjøler ned en gass av slike atomer ved svært lave temperaturer, ville alle atomene plutselig samles i lavest mulig energitilstand. Prosessen ligner den når væskedråper dannes fra en gass, og kalles derfor kondensasjon (Bose-Einstein-kondensasjon).
Først i 1995 lyktes Cornell og hans medarbeidere å oppnå denne ekstreme materietilstanden. Cornell og Wiemann fikk deretter frem et rent kondensat på rundt 2,000 rubidiumatomer ved 20–nK (nanokelvin), dvs 0,000 000 02 grader over det absolutte nullpunkt.
Uavhengig av Cornell og Wiemans arbeid, gjorde Ketterle tilsvarende eksperimenter  på natriumatomer. Kondensatet som han lykkes i å fremstille inneholdt mer atomer og kunne derfor brukes til å undersøke fenomenet nærmere. Ved hjelp av to separate kondensatorer, som fikk ekspandere inn i hverandre, kunne man få frem svært tydelige interferensmønster. Dette eksperimentet viste altså at kondensaten inneholdt helt koordinerte atomer.
130 Elektra
130 Elektra er en hovedbelteasteroide. Den ble oppdaga den 17. februar 1873 av Christian Heinrich Friedrich Peters fra Litchfield Observatory i Clinton, New York. Den er oppkalt etter Elektra, datter av Agamemnon og Klytaimnestra, fra gresk mytologi.
Eric Allin Cornell
Cornell tok doktorgrad i fysikk ved Massachusetts Institute of Technology (MIT) i 1990. Han var forsker ved National  Institute of Standards and Technology  (NIST) og senere professor ved University of Colorado.
Pygiopsyllidae
Pygiopsyllidae er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.
Liv og utvikling
Mange av artene er knyttet til gnagere, men slekten Notiopsylla lever i reirene til sjøfugler.
Utbredelse
Familien er utbredt i Australia (8 slekter med til sammen 30 arter), på New Zealand (én art i slekten Pagiopsylla) og i Sør-Amerika (tre arter i slekten Ctenidiosomus).
Systematisk inndeling
Klassifikasjonen følger. Ofte blir familiene Lycopsyllidae og Stivaliidae også regnet som undergrupper av Pygiopsyllidae.
Surat Thani (provins)
Changwat Surat Thani er en thailandsk provins som ligger ved østkysten mot Siambukten. Det er den største provinsen i Sør-Thailand med et areal på 12 891,5 km² og i alt 965 800 innbyggere (2007). Hovedstaden er byen Surat Thani med 126 000 innbyggere, mens Tha Kham har 20 000 innbyggere og turistøyen Ko Samui 51 000 innbyggere.
Geografi
Provinsen utgjøres av lavlandet og nedbørområdet (6 125 km²) rundt elva Phum Duang (Tapi). Dette lavlandet strekker seg over halvøya fra Phang Nga-bukten i vest til Siambukten i øsr, og deler den nord-sørgående fjellkjeden i Sør-Thailand i to. I nordvest når fjellkjeden opp i 1 395 moh., og den oppdemmede innsjøen Ratchaprapha er den største innsjøen i Sør-Thailand, omgitt av skogkledde kalksteinsfjell og åser med tropisk regnskog og en rekke nasjonalparker, ikke minst Khao Sok.
I sørøst starter den sørlige fjellkjeden og når opp i 1 530 moh. (Khao Rong). Provinsen omfatter også øyene Ko Tao, Ko Ang Tong, Ko Phaluai, Ko Samui, Ko Taen og Ko Pha-ngan helt i øst.
De distrikter (amphoe) som ligger i Surat Thani er (se nummer på kart til høyre):
Dyre- og planteliv
Dyrelivet er utpreget tropisk, og omfatter både de midt-thailandske og de malayiske biotopene. Utbredte og viktige artsmangfold utgjøres av ulike slanger, reptiler (frosker, firfisler), og en rekke arter fisk. Fuglelivet og bestandene av skilpadde og krokodille er hardt presset. Det drives en god del oppdrett av elefant i nord og vest, særlig for turistformål.
Det er områder av tropisk regnskog i fjellene i nordvest, særlig rundt den store innsjøen Ratchaprapha. Khao Sok nasjonalpark er et viktig verneområde for rikt dyre- og planteliv i elvedalene i den sentrale fjellkjeden. I deltalandskapet i øst, ved utløpet av de største elvene i Siambukten, er det områder med mangroveskog og biologisk viktige kystfarvann.
Økonomi og samferdsel
Turisme er den viktigste næringsveien i provinsen, med Ko Samui som en av Tghailands mest utbygde turistområder.
De viktigste landbruksproduktene er gummi, kokosnøtt og rambutan. Rambutan ble begynt plantet i 1926 av malay-kineseren Mr. K. Vong, og det er en egen rambutan-festival i august. Andre spesialiteter er østers fra Kanchanaburi og silke fra Chaiya.
Bank of Thailand og Thailands statistikkbyrå har regionale kontorer i Surat Thani. Det er større militæranlegg i Surat Thani, med hovedkvarteret for 4.Arme og en luftforsvarsstasjon.
Riksvei 41 (Asian Highway 2) går nordsør gjennom provinsen, mens riksvei 44 har motorveistandard hele veien fra nordøst og sørvestover til Krabi. Riksvei 401 går vestover gjennom fjellområdene til Takua Pa og Khao Lak-området ved Andamanhavet i naboprovinsen Phang Nga.
Fra Surat Thani og fra den østlige kystbyen Don Sak går det ferjer til turistøyene Ko Samui og Ko Pha-ngan.
Provinsen har meget god mobildekning, og utbygd bredbåndsforbindelse, kabel-TV og utstrakt bruk av parabol-TV.
Ratchaprapha-dammen som demmer opp et stort reservoar i Khao Sok-fjellene, gir elektrisk kraft til nærområdene.
Utdanning og forskning
Det er en egen campus for Prince of Songkla University 9 km sørøst for Surat Thani, ogher ligger også Surat Thani Rajabhat University og et medisinsk forskningssenter like. Surat Thani har også en egen skole for offentlig ansatte (School og Public Administration), samt en teknisk høyskole.
LSD
'' Lysergsyredietylamid (LSD), også kjent som syre, er et psykedelisk rusmiddel. LSD er smakløst, luktfritt, ugiftig og ikke-fysisk-avhengighetsskapende.
Historie
Kjemisk ligner LSD på lysergsyreamid (LSA), som finnes i frø fra arter av vindelblomster (Ipomoea tricolor, «tlitliltzin»; Rivea corymbosa, «ololiuhqui») som har vært tradisjonelt brukt blant urfolk i Amerika. LSD har lignende effekt på bevisstheten som plantebaserte psykedelika som meskalin (peyote og san pedro kaktus), psilocybin (psilocybinsopper), og dimetyltryptamin (DMT; ayahuasca), med tradisjonell sjamanistisk og religiøs bruk.
LSD ble første gang fremstilt i 1938 av Albert Hofmann på laboratoriene til legemiddelfirmaet Sandoz i Basel, Sveits. Nr. 25 i rekken av lysergsyre-derivater som ble syntetisert fikk betegnelsen LSD-25. De psykoaktive egenskapene ved dette preparatet ble oppdaget i 1943, da Hofmann inntok en liten mengde ved en tilfeldighet. Det viste seg at LSD er usedvanlig potent, og de psykologiske effektene av LSD vakte hurtig stor interesse i ulike forskningsmiljøer. I 1947 begynte Sandoz å distribuere LSD under navnet Delysid.
LSD ble i 1950-, 1960- og 1970-årene utprøvd i ulike former for psykiatrisk behandling i mange land, blant annet ved Modum Bads Nervesanatorium og Statens Klinikk for Narkomane.
Etterretningsorganisasjoner, spesielt i USA, England og Sovjetunionen, gjennomførte en lang rekke forsøk med LSD og andre psykoaktive substanser, for å bedømme deres potensial som sannhetsserum, uten å oppnå de ønskede resultatene. For eksempel forsøkte det amerikanske CIA, særlig gjennom det hemmelige programmet MKULTRA som ble ledet av kjemikeren Sidney Gottlieb, å finne stoffer og utvikle metoder for tankekontroll på 1950- og 1960-tallet til bruk i den kalde krigen mot kommunismen. Gottlieb hadde særlig tro på LSD, innførte stoffet til USA, spredte det i ulike miljøer og forårsaket dermed indirekte av LSD bruken i motkulturelle bevegelser på 1960-tallet.
Intellektuelle og mystikere som Gordon Wasson og Aldous Huxley sammenliknet LSD-opplevelsen med transetilstander utviklet i sjamanistiske og mystiske religiøse tradisjoner gjennom bruk av naturlige bevissthetsendrende stoffer som psilocybin, peyote og yage med flere. Psykiateren Humphrey Osmond innførte begrepet psykedelisk («sinnsmanifesterende») for å betegne denne gruppen av stoffer. Han mente betegnelsen «hallusinogen» var uegnet, siden psykedeliske stoffer vanligvis ikke fremkaller hallusinasjoner. På Harvard-universitetet utviklet psykologen Timothy Leary og hans medarbeidere et prosjekt for bruk av LSD og psilocybin til å helbrede ulike psykologiske forstyrrelser. Da det ble avdekket at Leary og hans medarbeidere brukte stoffene sammen med studenter og andre i selskapelig sammenheng, stanset universitetet LSD-prosjektet i 1963. Leary og to andre forskere ble avskjediget og fortsatte sine eksperimenter på egen hånd. De tok i økende grad religiøse begreper og tilnærminger i bruk; blant annet ble det utgitt flere veiledninger i bruk av psykedeliske stoffer basert på buddhistiske og hinduiske skrifter.
Gruppen "The Merry Pranksters", under ledelse av forfatteren Ken Kesey, arrangerte i perioden 1964-67 en rekke fester kalt acid tests («syreprøver») i California. Disse festene hadde stor innflytelse på framveksten av hippiekulturen i San Francisco og dens spredning til resten av verden. I løpet av 1960-årene ble LSD populært blant kunstnere og bohemer i mange amerikanske byer. Det ble utviklet nye kunstneriske former under innflytelse av LSD som har hatt stor utvikling på kulturlivet over hele verden. Spesielt innen populærmusikken har mange utøvere endret sine uttrykk betydelig etter å ha tatt LSD. Blant artister som har hatt nytte av psykedelika i sine musikk er The Beatles, The Doors, The Grateful Dead, Jimi Hendrix, Jefferson Airplane, Pink Floyd, Neil Young, Bob Dylan og de fleste andre kjente utøvere fra 1960- og 1970-årene. Også innen malerkunst, litteratur, teater og andre kunstuttrykk har innflytelsen fra de psykedeliske stoffene vært betydelig.
I de gryende datamiljøene rundt San Francisco brukte mange LSD, og mange viktige utviklinger av datateknologi tilskrives innsikt oppnådd under LSD-innflytelse. Det samme gjelder oppdagelsen  av DNA-strukturen. Apple-grunnleggeren Steve Jobs beskrev sin LSD erfaring som en av de mest dyptgripende opplevelsene i sitt liv.
Bruk av psykedelika er like populært idag som det var i 1960 og 1970-årene. Statistikk viser at i USA har over 17 % av den voksne befolkningen i alderen 21 til 64 år prøvd LSD eller andre psykedeliske rusmidler.
Effekter
LSD inntas som regel oralt, vanligvis opptatt i en papirlapp, sukkerbit, gelatin, eller væske. En vanlig dose LSD er på 50 til 200 mikrogram.
Effekten av LSD kan variere kraftig avhengig av faktorer som tidligere erfaring, innstilling, og miljø så vel som dosestyrken. Under effekten kan LSD føre til forvirring og perioder med sterk angst. Om man er i velkjente, trygge og komfortable omgivelser, unngår alkohol og andre rusmidler, er forberedt, uthvilt og godt informert om effektene av psykedeliske stoffer, så øker sannsynligheten for en berikende opplevelse.
Effekten av LSD varer i mellom 8 og 14 timer.
LSD gir ofte en opplevelse av forsterking eller endring av følelser, sanser, minner og bevissthet. LSD kan gi nye sanseopplevelser som bevegende geometriske mønstre, spor etter gjenstander i bevegelse, og skarpe farger. LSD forårsaker vanligvis ikke hallusinasjoner, men snarere illusjoner og livaktige dagdrømlignende fantasier hvor ordinære gjenstander og erfaringer inntar en ny framtoning eller mening. Større doser kan føre til synestesi.
Sterk eller total toleranse til LSD utvikles etter to til tre dagers bruk og forsvinner etter tre dager uten bruk.
Helserisiko
LSD påvirker i liten eller ingen grad biologiske reseptorer som regulerer vitale funksjoner. Det finnes ingen dokumenterte dødsfall på grunn av LSD-overdoser. LSD er kroppslig veltolerert og fører ikke til skader på hjernen eller kroppen.
Ifølge EMCDDA er "Seriøse bivirkninger eller dødsfall grunnet ulykker eller selvmord under effekten av LSD ekstremt sjelden. Ifølge USAs Trafikkadministrasjon er "tilfeller av LSD-påvirket kjøring ekstremt sjelden".
Josef Klaus
Josef Klaus (født 15. august 1910 i Mauthen i Kärnten, død 26. juli 2001 i Wien) var en østerriksk politiker fra det konservative Østerrikske Folkepartiet (ÖVP). Han var Østerrikes kansler fra 1964 til 1970.
LSD
Helserisiko
LSD og andre psykedeliske substanser er ikke kjent å skape avhengighet, tvangsmessig bruk, eller abstinenssymptomer.
Flere internasjonale ekspertpanel har rangert LSD som mindre skadelig for den enkelte bruker og samfunnet enn alkohol, tobakk og en rekke andre vanlige rusmidler.
Josef Klaus
Politisk karriere
Klaus var guvernør i Salzburgprovinsen fra 1949 til 1961 og et fremstående medlem av ÖVP. Da kansler Julius Raab trakk seg, styrket Klaus sin innflytelse som representant for de «unge reformistene». Klaus ble finansminister under kansler Alfons Gorbach,og etterfulgte ham som kansler da Gorbach stilte til valg som Østerrikes president. Klaus dannet en ny storkoalisjon med sosialdemokratene. Den nye koalisjonen startet i 1945 og varte til 1966, da ÖVP med Klaus i spissen vant valget med en klar margin. I juni samme år ble de første skrittene mot et medlemskap i EEC tatt, og endte med østerriksk medlemskap i EU i 1995.
LSD
Medisinsk bruk
LSD har blitt brukt i behandling av psykiske lidelser og alkoholisme. Forskere ved Norges teknisk-naturvitenskapelige universitet gjorde i 2012 en metaanalyse av randomiserte kontrollerte studier og fant at pasientene som fikk LSD hadde en signifikant reduksjon i alkoholmisbruk som varte i seks måneder etter en enkelt dose med LSD. Det viste seg at pasientene som fikk en full dose med LSD kom best ut i samtlige studier. Pr. 2013 pågår det behandlingsstudier med det LSD-lignende stoffet psilocybin for alkoholavhengighet og nikotinavhengighet. LSD har blitt brukt i behandling av en rekke psykiske lidelser.
Josef Klaus
Politisk karriere
Josef Klaus iverksatte mange reformer, og huskes for et effektivt styre av regjeringen, men han tapte valget mot Bruno Kreisky (SPÖ) i 1970. Klaus kunne ha klart å fortsette i en koalisjon med FPÖ, men valgte å trekke seg like etter valgtapet.
LSD
Medisinsk bruk
Et av stoffene det knytter seg stor interesse til er såkalt 2-Bromo-LSD, eller BOL-148 som det også kalles. Det kan kalles et raffinert derivat og hevdes ikke å gi den hallusinerende effekten som psilocybin gir, men det er fortsatt ikke avsluttet noen større studie av dette virkestoffet. Det pågår imidlertid ei slik studie i regi av det amerikanske forsvaret, med tanke på behandling av blant annet posttraumatisk stresslidelse (PTSD) og klasehodepine.
Josef Klaus
Politisk karriere
Til tross for sitt "tøffe image" ble Klaus behørig feiret på sin 90-årsdag i hele Østerrike. I september 1971 utga han sine memoarer "Macht und Ohnmacht in Österreich", og fram til 1995 var han ofte brukt som foredragsholder, og ledet seminarer om politiske og samfunnsmessige emner.
Lars Mjøen
Han har vært en del av duoen Lystad & Mjøen, samt humortrioen KLM, sammen med Knut Lystad og Trond Kirkvaag. Sammen fikk de tre Norsk revyforfatterforenings Leonardstatuett (2001) og hedersprisen under Komiprisen 2007. De har levert bidrag til den internasjonale TV-festivalen i Montreux fire ganger, og vunnet prisen for morsomste program to ganger med Diplomatix (1985) og The rise and fall of an olympic Village (1994). Han skrev manus og medvirket sammen med Kirkvaag og Lystad i spillefilmene Noe helt annet (1985) og Brødrene Dal og Vikingsverdets Forbannelse.
Mjøen startet karrieren i NRK radio sammen med Knut Lystad i 1970-årene med programseriene Bare et lite øreblikk og ''Bedre sent enn alvor, Gal Mix og Lystad og Mjøens chowshow. Radiokarrieren, bl.a. med mange bidrag til NRK-serien Hallo i Uken - fortsatte frem til begynnelsen av 90-tallet''.
Han er svært musikkinteressert og gav ut albumet Singin' in the Brain i 1974. Han har også gitt ut to bøker inspirert av Brødrene Dals første og fjerde serie. Mjøen har også skrevet sangtekster, ikke minst til KLMs eneste "hit" - Torsken Kommer.
I 2011 gikk Mjøen ut med kritikk av TV 2s humorprogram Torsdag kveld fra Nydalen og mente det var et humorprogram med manglende substans. Komiker Morten Ramm kommenterte i et intervju med magasinet Mann at han tidligere elsket Mjøen, men at Mjøen ikke likte ham og han nå hadde «lyst til å rive ballene [til Mjøen] av gjennom dongeribuksene og hive dem i peisen.»
131 Vala
131 Vala er en hovedbelteasteroide. Den ble oppdaga den 24. mai 1873 av Christian Heinrich Friedrich Peters fra Litchfield Observatory i Clinton, New York. Vala er et annet ord for volve.
Frihetskorset (Estland)
Frihetskorset (estisk: Vabadusrist) er en estisk orden. Den ble innstiftet i 24. februar 1919 til belønning av innsats i Estlands uavhengighetskrig. Tildeling for dette fant sted inntil 1925, da videre tildeling ble innstilt ved lov. Frihetskorset ble i 1996 gjenopptatt som orden og kan tildeles i tilfelle Estlands uavhengighet på nytt må forsvares i krig. Frihetskorset er Estlands høyest rangerte utmerkelse.
Inndeling
Frihetskorset er inndelt i tre klasser. Hver av disse er igjen inndelt i tre grader.
Insignier
Ordenstegnet for Frihetskorset består av et latinsk krykkekors. Metall, farger og motiv i midtmedaljongen varierer etter klasse og grad. Ordenstegnene for 1. klasse er hvitemaljert og er i gull for 1. grad, i sølv for de to øvrige grader. Midtmedaljongen er svart og viser en pansret arm med hevet sverd og bokstaven E. For 2. klasse er korset for 1. grad i gull med svart emalje. Korset er i sølv for 2. grad og i oksidert jern for 3. grad. Midtmedaljongen er her rød og bærer samme motiv som for 1. klasse. For 3. klasse er korset i blå emalje i gull eller sølv. Midtmedaljongen er hvit med bokstaven E i svart. Baksiden bærer innskriften «24. II 1919».
Ordensbåndet i fargene svart, hvitt og blått. Dette er fargene i Estlands flagg. For 1. klasse er båndet svart med hvite og blå kanter, for 2. klasse blått med hvite og svarte kanter og for 3. klasse hvitt med svarte og blå kanter.
Tildeling
Fra opprettelsen til tildeling ble innstilt i 1925 ble det utdelt til sammen 3215 Frihetskors. Utmerkelsen ble også tildelt utlendinger. Blant disse var det flest fra Finland (678), men også et betydelig antall fra Storbritannia (129). Ingen nordmenn ble tildelt Frihetskorset. Den siste innehaver av Frihetskorset døde i 2000. Etter gjenopptakelse av ordenen har det ikke funnet sted tildelinger, da slike kun finner sted dersom Estland er i krig.
Ari-Pekka Nikkola
Ari-Pekka Nikkola (født 16. mai 1969 i Kuopio) er en tidligere finsk skihopper som konkurrerte fra 1986 til 1998. To ganger var med på å vinne OL-gull i laghopping, stor bakke: Først i OL 1988 i Calgary, deretter i OL 1992 i Albertville.
Enda større suksess hadde han i VM-sammenheng, der han fikk med seg hele sju medaljer:
26. januar 2007 ble han utnevnt som hovedtrener til det slovenske hopplandslaget etter at Vasja Bajc fikk sparken på grunn av dårlige sportsresultater.
Sosialisme med kinesiske særtrekk
Sosialisme med kinesiske særtrekk (tradisjonell kinesisk: 具有中國特色的社會主義; forenklet kinesisk: 具有中国特色的社会主义; pinyin: Jùyǒu Zhōngguó tèsè de shèhuìzhǔyì) er betegnelsen på den offisielle ideologien i Folkerepublikken Kina siden tidlig i 1980-årene. Sosialismen med kinesiske særtrekk er ifølge regimet en form for «sosialistisk markedsøkonomi» som adskiller seg fra blandingsøkonomi og markedssosialisme ved det at staten riktignok beholder eierskapet over store bedrifter. Ifølge Kinas kommunistparti er sosialisme med kinesiske særtrekk i henhold til marxismen.
Per Kværne
Per Kværne (født 1. april 1945 i Oslo) er professor emeritus i Religionshistorie, tibetolog og katolsk prest.
Arto Saari
Arto Saari (født 9. november 1981 i Seinäjoki, Finland) er en profesjonell skater som bor i Huntington Beach, California. Han flyttet fra Finland til Huntington Beach på slutten av 1990-tallet.
Arto er sponset av Flip skateboards, Gravis Footwear, Analog Clothing, Ricta Skateboard Wheels, CCS & Fury Trucks. Tidligere sponsor er, etnies, es footwear og Quiksilver. I 2001 vant han Thrasher "Skater of the Year".
Han har vært med i skatefilmer som Menikmati (2000), Flip Sorry (2002) og Flip Really Sorry (2003).
Ahab av Israel
Ahab (hebraisk: – ʾAḥʾāḇ, «bror av faren»; i eldre oversettelser Akab; gresk: ; latin: Achab) var konge av Israel og sønn og etterfølger av Omri i henhold til den hebraiske Bibelen (Det gamle testamentet).
Den bibelske fortellingen om Ahab er meget hatsk framstilt. Han ble anklaget av profetene for ikke å følge den rette tro, troen på den ene gud Jahve, og grunnen til dette synes først og fremst å være at han var gift med fønikiske Jesabel fra Tyr som skal ha opprettholdt sin tro på Baal. Ahabs religiøse toleranse, at tilsynelatende aksepterte både dyrkelse av Jahve og Baal, ble således hans fall, og den religiøse ensretningen som særlig profeten Elia sto for, vant fram.
Familie
Ahab giftet seg med Jesabel, datteren av den fønikiske kongen av Tyr, og denne ekteskapelige alliansen var uten tvil for å sikre seg politisk støtte. Byen Jisreel har blitt identifisert som Ahabs befestede base for stridsvogner og kavaleri i Jisreeldalen. Første Kongebok 16-22 forteller historien om Ahab og Jesabel, og indikerer at Jesabel hadde en dårlig innflytelse på Ahab.
Ahab ble konge av Israel i det 38 året til Asa, konge av Juda, og styrte i 22 år. Bibelforskeren William F. Albright har datert hans styre til tiden 869 – 850 f.Kr. mens Edwin R. Thiele har gitt datoene 874 – 853 f.Kr. Michael D. Coogan har gitt datoene 871-852 f.Kr.
Ahkabs styre
I løpet av Ahabs styre forble Moab, som hadde blitt erobret av hans far, skattskyldig til Juda. Ahab var alliert med Josjafat ved ekteskap, og var antagelig hans vasall. Det er kun med det arameiske riket Aram-Damaskus det er antatt at Ahab hadde et dårlig forhold.
Slaget ved Karkar
Ahabs bidrag er sagt å ha vært rundt 2000 stridsvogner og 10 000 menn. I virkeligheten var antallet stridsvogner i Ahabs styrke heller sannsynlig kun et par hundre, i henhold til arkeologiske undersøkelser av området og fundamentene til staller som har blitt funnet. Om antallet imidlertid viser til allierte kan det muligens omfatte styrker fra Tyr, Juda, Edom og Moab. Den assyriske kongen hevdet etterpå at han seiret, men da han umiddelbart trakk seg tilbake og påfølgende hærtok i 849 f.Kr. og 846 f.Kr. mot en tilsvarende om enn ikke spesifisert sammenslutning synes å indikere at den assyriske konge ikke oppnådde noen varig suksess.
I henhold til Tanákh (Den hebraiske Bibelen) hadde Ahab med 7000 menn tidligere beseiret Hadadeser (også nevnt som Benhadad eller Bar Hadad II) fra armenske Aram-Damaskus og hans 32 «konger» som hadde kommet for å beleire Samaria, og i det påfølgende året oppnådd en avgjørende seier over ham ved Aphek, antagelig sletten ved Sharon som lå ved byen Antipatris, i henhold til Første Kongebok. Det ble inngått en fredsavtale hvor Hadadeser ga fra seg de byer som hans far hadde erobret fra Ahabs far (det er Omri, men se også Første Kongebok 15:20 og Andre Kongebok 13:25), og det ble opprettet handelsavtaler mellom byen Damaskus og Samaria.
Ahab og profetene
I den bibelske tekst hadde Ahab fire betydningsfulle møter med profetene. Det første møtet var med Elia, som Ahab viser til som den som «fører ulykke over Israel» da Elia spår tørke. Dette møtet ender med at Elia seirer over de offisielle Baal-profetene til Israel i en prøve som ble holdt for israelittene og deres konge Ahab. Prøven ender med at Elias Gud konsumerer det offeret som dyrkerne av Baal ikke kunne få deres gud til å berøre. Deretter drepte Elia alle de andre profetene.
Det andre møtet er mellom Ahab og to profeter uten navn. Det tredje møtet skjedde da Elia konfronterte Ahab over Ahab og Jesabels henrettelse av Nabot fra Jisreel og for å ha tilegnet seg hans landområder. Det fjerde møtet er med profeten Mika, sønn av Jimla, som da han ble bedt om råd angående et militært hærtokt. Mika forsikrer Ahab først at han vil være suksessfull og til sist ga han Ahab et glimt av Guds plan for ham ved at han vil dø i et slag.
Ahabs død
Tre år senere da krigen brøt ut øst for Jordanelven, og Ahab er dratt ut sammen med Josjafat av Juda for å gjenvinne Ramot i Gilead. I løpet av dette slaget forkledde Ahab seg, men ble likevel dødelig såret av en tilfeldig pil. Den hebraiske Bibelen hevder at hunder slikket hans blod, i samsvar med profetien til Elia, men Septuaginta (den greske oversettelsen av Det gamle testamente) la til at også «griser» slikket hans blod. Den siste hånlige tilegnelsen kom fra at israelittene avstår fra flesk fra griser og vurderte dette dyret nedsettende. Ahab var i tillegg gift med den fønikiske prinsessen Jesabel, som var en av de mest «mektige og beryktede kvinner i kongetiden», og hun døde ved en tilsynelatende tilsvarende tilfeldig død som ektemannen. Etter sigende skal Ahabs hovedstad Samaria ha dyrket kanaanittiske guder.
Ahab ble etterfulgt av sine sønner, Ahasja og Joram.
Arv og ettermæle
Mens den overstående teksten fra Første Kongebok ikke vurderer Ahab med større vennlighet, er det andre referanser som er mer fiendtlige. Særlig Første Kongebok 16,29 til 20,40 er fortellingen om Ahabs kongedømme. Dette styret møtte opposisjon fra flere profeter av Jahve i hele hans tid grunnet at hans ekteskap med den utenlandske Jesabel og grunnet hans påståtte dyrkelse av andre guder, antagelig at han aksepterte dyrkelse av Baal på lik linje med Jahve. I tillegg var han ulydig mot profetenes advarsler og ord, og i tillegg ble han mislikt for mordet på Nabot fra Jisreel. Sistnevnte mord var en kongelig innblanding ved at Nabot eide et stykke landområde som Jesabel skal ha ønsket, og Nabot ble således drept på hennes ordre, i henhold til Andre Kongebok 9. Jesabel og Ahab ble en trussel mot de lokale jordeierne og pisket opp et folkelig raseri samtidig som en ny kult i form av profetene ble en politisk opposisjon (Elia, Mika og noe få andre navnløse profeter). Av dette og andre ting ble Ahab referert som «gjorde det som var ondt i Herrens øyne, mer enn noen annen før ham», i henhold til Første Kongebok 16,30. De som fulgte Jahve, fant sin forkjemper i Elia, og hans fortelling reflekterer den profetiske lære mer enn en tidsalder. Hans fordømmelse av det kongelige dynasti i Israel og hans ettertrykkelige insistering på dyrkelse av Jahve og Jahve alene, illustrert ved kappestriden mellom Jahve og Baal på Karmelberget, slik som det fortalt i Første Kongebok 18, utgjør en nøkkelhendelse til en epoke som kulminerer med at Jehu ble konge, en hendelse hvor Elias valgte disippel Elisja var den ledende figur.
Annet
Herman Melvilles storslåtte roman Moby Dick fra 1851 forteller om den besatte kaptein Ahab på jakt etter den hvite hval. Kapteinens navn er fra Bibelens Ahab, og en rekke andre figurer i romanen har også navn fra Bibelen.
HTTP innholdsforhandling
HTTP innholdsforhandling er en prosess under HTTP‐standarden hvor nettleser og nettjener forhandler om hvilken utgave av en ressurs som er mest egnet for visning i nettleseren [eller annet visningsprogram].
I HTTP anmoder nettleseren en ressurs fra nettjeneren, som igjen serverer denne til nettleseren. Sammen med anmodningen hvor ressursen er spesifisert som en URI, sender nettleseren flere hoder med informasjon om optimal visning. Denne informasjonen inneholder tekniske data om hvilke tegnkodinger, komprimeringer, og språk som nettleseren/brukeren kan forstå. Nettjeneren kan så velge å bruke denne informasjonen for å sømløst forhandle med nettleseren om å velge best egnet versjon av den anmodede ressursen.
Denne prosessen er hyppig brukt på Internett for å avgjøre hvilket språk brukeren kan forstå eller foretrekker. Den er også brukt for å velge ut for eksempel digitalt bildeformat.
Kungliga Musikhögskolan
Kungliga Musikhögskolan i Stockholm (etablert 1771), er et av verdens eldste musikkakademi, grunnlagt av Gustav III.
De initielle mål var fremme av «hvad till Musicaliske Vetenskapen hörer, så väl Composition som Execution ... at nya musicaliska Arbeten och Poëmer blifva författade och granskade ... af svensk infödd Ungdom ... utsöka tjenlige ämnen, hvilka på hennes (akademiens) egen bekostnad komma att undervisas i Composition, Sång och uppå Musicaliska Instrumenter, var och en efter sin böjelse.»
Frem til 1941 hadde skolen navnet Kungliga Musikaliska Akademiens konservatorium, eller bare «Ackis», og var inntil 1971 den eneste, statlige utdanning innen musikk, et ansvar som i 1971 ble overført til Musikhögskolan i Stockholm. Fra 1975 har skolen gitt ut tidsskriftet «ARTES», i samarbeid med bl.a. Svenska Akademien.
Fra å ha nærmere tyve spesialiserte institutt på 90-tallet, har skolen i dag av seks institutt: Klassisk, folkemusikk, jazz og afroamerikansk tradisjon, musikk- og medieteknikk, komposisjon og direksjon, samt musikk, pedagogikk og samfunn. Skolen har om lag 700 studenter og 200 tilknyttede lærere. Tidligere har Gunnar Bucht (1987–93), Gunilla von Bahr (2000–06) og Johannes Johansson (2006–2012) vært rektor.
NESP
NESP, også kjent som darbepoetin alfa, brukes til medisinsk behandling av anemi (lav blodprosent) hos personer med kronisk nyresvikt.
Kilde: nrk.no
Gullerk
Gullerk (Pseudolarix amabilis) er en art i furufamilien. Den er eneste art i slekten gull-lerkslekten (Pseudolarix).
Den er nært beslektet med Keteleeria, Abies og Cedrus.
Dette inntil 40 meter høye treet vokser i Kina, og trekronen er bredt konisk. Arten vokser opp til 1 500 moh. Konglene minner om frukten hos artisjokk, og er inntil 7 cm lange.
Treet har lysegrønne eller gulgrønne, spisse, men myke nåleblader som felles om vinteren og minner om lerk. Nålene er inntil 6 cm lange, og har to lyse bånd av spalteåpninger på undersiden. Om høsten blir bladene gyllengule, derav navnet.
Treet er populært i hager og parker i USA, Italia og Frankrike, og vokser med noe anstrengelse også i Storbritannia, men da ganske sakte. Det kan brukes som bonsaitre.
Treet er også en av de femti grunnleggende medisinske urtene i Kina under navnet jīn qián sōng (金钱松).
På grunn av intensiv planting gjennom flere århundrer, er det vanskelig å fastslå hva som er artens naturlige habitat. Men trolig er det i den nedre Chang Jiang-dalen – i nordre Fujian, Hunan, nordre Jiangxi, nordre Zhejiang, og er plantet i store deler av det sørlige Anhui, vestre Hubei, sørlige Jiangsu, og østre Sichuan.
Pseudolarix hadde tidligere en vid utbredelse på den nordlige halvkule, og det er gjort mange funn av fossile frø, kongler og nåler. De eldste funnene er fra sen jura i sørøstlige Mongolia. Dette er det eldste kjente fossilet av noen av de nålevende slektene i furufamilien. I kritt vokste slekta i Asia og Nord-Amerika.
I paleogen var slekta vidt utbredt i Arktis, og fossiler er funnet på Svalbard, Axel Heibergs land og Ellesmereøya. Etter at Turgajhavet tørket inn i oligocen etablerte slekta seg i Europa. Den døde ut i Nord-Amerika i tidlig miocen og i Europa etter pliocen. I Japan er Pseudolarix dokumentert fra midtre miocen til pliocen.
De mange fossilene regnes til kun to arter, den nålevende Pseudolarix amabilis og Pseudolarix wehri, som bare er kjent fra eocen i Nord-Amerika.
25. serierunde i Adeccoligaen 2007
25. serierunde i Adeccoligaen 2007 startet 28. september 2007 klokken 19:00 med den TV-sendte kampen mellom Bodø/Glimt og Bryne. Runden fortsatte den 29. september med den TV-sendte kampen mellom Hamarkameratene og Sogndal før runden ble avsluttet med seks kamper den 30. september.
132 Aethra
132 Aethra er en marskrysserasteroide. Det vil si at banen dens i løpet av et kretsløp krysser banen til Mars. Den ble oppdaga den 13. juni 1873 av James Craig Watson fra Detroit Observatory i Ann Arbor. Den er oppkalt etter Aithra, moren til Thesevs i gresk mytologi.
Sletteåi
Sletteåi er en elv på grensa mellom kommunene Vinje og Tinn i Telemark. Den drenerer Kallungsjåen, renner gjennom Slettedalen, og munner ut i Vråsjåen. Den er del av Holavassdraget som er en sidegren av Skiensvassdraget. Kommunegrensen mellom Vinje og Tinn følger Sletteåi og begge sjøene.
Geoff Rowley
Geoff Rowley (født 6. juni 1976 i Liverpool i England) er en profesjonell skater fra Liverpool. Han bor nå i Huntington Beach. Rowley begynte å skate da han var 12 år gammel og flyttet til California på slutten av 90-tallet.
Franz Xaver Wolfgang Mozart
Franz Xaver Wolfgang Mozart (født 26. juli 1791 i Wien, død 29. juli 1844 i Karlsbad i Bøhmen) var en østerriksk komponist og klavervirtuos.
Han var sønn av Wolfgang Amadeus Mozart
Braunau am Inn
Braunau am Inn er en by i området Innviertel i Oberösterreich nord i Østerrike. Byen er ca. 90 km vest for Linz og ca. 60 km nord for Salzburg, og ligger ved Inn, som er grenseelv mot Tyskland. hadde innbyggere per.
Braunau er Adolf Hitlers fødeby.
TV-aksjonen 2009
TV-aksjonen 2009 er den 36. TV-aksjonen og ble gjennomført til inntekt for CARE Norge. Aksjonen gikk av stabelen 18. oktober 2009. NRK offentliggjorde 12. juni 2008 at TV-aksjonen ble tildelt CARE Norge, som ikke har hatt TV-aksjonen tidligere. De innsamlede midlene vil gå til CAREs arbeid mot fattigdom i verden, spesielt rettet mot kvinner. Aksjonens motto er «Sterkere sammen». DDB vil står for informasjonskampanjen rundt aksjonen. I tillegg til ordinær innsamling med bøsser, ble det også avholdt auksjoner til inntekt for TV-aksjonen. Auksjonsnettstedet QXL.no sto for gjennomføring av auksjonene.
Til nå er det blitt samlet inn 192 157 454,31 kroner til TV-aksjonen 2009. Dette tilsvarer i gjennomsnitt 40,04 kroner pr. innbygger. Resultatet er oppdatert: 26.10.2009
Sri Aurobindo
Sri Aurobindo (Aurobindo Ghose, født 15. august 1872 i Calcutta i Bengal Presidency i Britisk India, død 5. desember 1950 i det franske Pondicherry sør i India) var en indisk frihetskjemper, filosof, mystiker, yogi og guru.
Bakgrunn
Aurobindo Ghose ble født i Calcutta i Bengal, men vokste opp med det engelske språk ettersom faren var entusiastisk britiskorientert og overbevist om at engelsk kultur var den indiske overlegen. Han ble sendt på kostskole i Darjeeling, til Loreto House, drevet av katolske nonner. Etter studier ved University of Cambridge vendte Ghose tilbake til hjemlandet i 1893.
Virke i India
I India arbeidet han lenge i Baroda, men havnet etterhvert i Calcutta. I 1901 hadde han under et besøk der giftet seg med den 14 år gamle Mrinalini, datter av Bhupal Chandra Bose, en høyrere tjenestemann i regjeringens tjeneste. Aurobindo var 28 år da. Mrinalini skulle dø 17 år senere i desember 1918 av spanskesyken.
Aurobindo ble etter noen år tilbake i India aktiv i den bengalske nasjonalistbevegelsen og ble redaktør for flere radikale tidsskrifter. I motsetning til Mahatma Gandhis ikkevoldslinje hadde ikke Aurobindo like sterke motforestillinger mot en militant væpnet kamp. Han foretrakk ikkevold, men for det tilfelles skyld at dette ikke skulle føre frem hadde han sluttet seg til hemmelige kretser som satte seg i stand til å bruke voldsmidler.
Han ble fengslet av britene sammen med mange andre frihetskjempere i 1907, etter et antall bombeangrep som ble knyttet til hans organisasjon. Men Sri Aurobindo kunne bare domfelles for å ha skrevet artikler mot britisk styre i India. Han ble løslatt da det viste seg umulig å fremlegge beviser for noe mer graverende, etter at ett av aktoratets vitner, Narendranath Goswami, var blitt myrdet før han fikk vitnet.
Mens han satt i varetektsfengsel hadde han begynt å praktisere meditasjon. Han hadde da mystiske åndelige opplevelser: Under meditasjon over Bhagavadgita var han etter eget utsagn blitt besøkt av (den avdøde) swami Vivekananda. Etter et år i fengsel ble Aurobindo løslatt og fortsatte sin revolusjonære virksomhet.
Han ble snart etterlyst av britene og flyktet i 1910 til det franske territoriet Pondicherry. Der tok han opp yoga på ny, og i 1914 grunnla han tidsskriftet Arya. Der offentliggjorde han de neste årene en serie skrifter der han forkastet den væpnede kampen og framsto som tilhenger av den filosofiske retningen advaita vedanta – læren om at alle ting er ett.
Det samlet seg en gruppe disipler rundt Sri Aurobindo, og den viktigste av disse var franskfødte Mirra Richard, kjent som the Mother eller Moderen. Hun ble hans nærmeste medarbeider med ansvar for organisering av hans ashram, senteret der han og disiplene bodde. Dette arbeidet fortsatte hun etter Aurobindos død.
Sri Aurobindo var en flittig skribent. I en lang rekke bøker og artikler utviklet han en evolusjonær filosofi kalt integral yoga. Han hevder at mennesket er et vesen i stadig utvikling mot realisering av det guddommelige i sitt jordiske liv. Aurobindos filosofi er blitt sammenliknet med tankene til den franske jesuittpateren Teilhard de Chardin.
Sri Aurobindos ashram eksisterer fortsatt i Pondicherry.
Blant Moderens prosjekter var opprettelsen av en eksperimentby, Auroville utenfor Pondicherry, som et ledd i en ny global sivilisasjon. Auroville rommer i dag ca. 1700 mennesker fra hele verden.
Wencke Mühleisen
Wencke Lagertha Fugelli Mühleisen (født 1953) er en norsk-østerriksk kjønns- og medieforsker, forfatter, feminist og tidligere performancekunstner. Hun var professor i kjønnsforskning og leder for Nettverk for kjønnsforskning (idag Senter for kjønnsstudier og Nettverk for tverrfaglig kjønnsforskning) ved Universitetet i Stavanger fra 2008 til 2014, og er nå gjesteforsker ved Senter for tverrfaglig kjønnsforskning ved Universitetet i Oslo. Hun er utdannet medieviter og har arbeidet med feministisk teori, kritiske seksualitetsstudier og queerteori («skeiv teori»), medieteori, forbindelser mellom kunst og forskning, og forståelser av kjønn, seksualitet og intimitet i offentlighet og kultur. Hun har i en årrekke vært spaltist i Klassekampen, i spalten «Feminist, javisst». Fra 2010-årene har Mühleisen utgitt flere bøker med selvbiografisk og skjønnlitterært tilsnitt.
Bakgrunn
Mühleisen ble født i Dale utenfor Bergen, der faren da jobbet som tekstilingeniør. Moren var opprinnelig fra Stavanger og faren var opprinnelig fra Maribor (Marburg), som hadde vært en del av Østerrike-Ungarn før første verdenskrig (og som deretter havnet i Kongeriket Jugoslavia og som siden ble en del av dagens Slovenia). Hennes farfar Lothar Mühleisen var advokat og notar i Maribor, og ble innvalgt i regionalparlamentet i Maribor oblast i Jugoslavia i 1927 som representant for den tyskspråklige minoritetens parti. Familien var tyskspråklig, men hadde også slovenske røtter. Oldefaren Ernest Julius Michael Mühleisen var statsadvokat i Ljubljana. Faren meldte seg frivillig til tysk militærtjeneste i 1941 og tjenestegjorde på finsk–tysk side i Den finske fortsettelseskrigen mot Sovjetunionen. Foreldrene møttes på Kongsvinger like etter krigen mens faren var på vei fra Finland til Østerrike gjennom Norge. Farens familie, som hadde eid en vingård i nærheten av Maribor, kom etter andre verdenskrig som flyktninger til dagens Østerrike som resultat av fordrivelsen av tyske, italienske og ungarske minoriteter fra Jugoslavia. Da Wencke Mühleisen var to år flyttet familien til besteforeldrene i Østerrike, deretter Tyskland og Sveits fram til hun var tolv år. Så flyttet familien til Mosjøen.
Mühleisen har skrevet om sin familie og oppvekst i boken Kanskje det ennå finnes en åpen plass i verden.
Friedrichshof-kollektivet og performance
Hun var mellom 1976 og 1985 knyttet til det østerrikske Friedrichshof-kollektivet, en venstreradikal kollektivbevegelse som ofte ble omtalt som en sekt. Hun gikk ut av kollektivet i 1985 på grunn av dets autoritære sider, blant annet krav om at alle skulle ha samleie med alle og at barna i kollektivet ikke skulle ha noe spesielt forhold til sine foreldre. I tiden etterpå ble hun kjent med anklagene om seksuelle overgrep mot barn som ble rettet mot Friedrichshof-lederen Otto Muehl, og hun og andre avhoppere bidro til å varsle om hans totalitære lederstil og forholdene i kollektivet. Denne kritikken bidro til at kollektivet gikk i oppløsning og til at Muehl ble dømt til fengsel. Fra 1978 til 1989 var hun aktiv som performance-kunstner og tok for seg tema som kjønn, kropp, seksualitet, feminisme og politikk. Under denne tiden sjokkerte hun tilskuerne ved å kle seg naken på scenen, male kjønnsorganet rødt og illudere samleier.